এই কথ্য রীতি অনুসরণ করে আমরা বাংলাদেশের মুক্তিযুদ্ধের স্থানীয় এবং আঞ্চলিক ইতিহাস চর্চায় মনোনিবেশ করতে পারি। কৃষক, শ্রমিক, নারী ছাড়াও আমরা আরো যেসব বিষয়ে এই রীতির প্রয়োগ করতে পারি সেগুলো হলো - স্থানীয় মুক্তিযোদ্ধাদের তালিকা প্রণয়ন, রাজাকার-আলবদর ও শান্তি কমিটির সদস্যদের তালিকা প্রণয়ন, বধ্যভূমির স্থান চিহ্নিতকরণ, গণকবরের স্থান চিহ্নিতকরণ, শহীদ মুক্তিযোদ্ধাদের তালিকা প্রণয়ন, মুক্তিযোদ্ধা পরিবারের ওপর যুদ্ধের আর্থ-সামাজিক, মনস্তাত্ত্বিক প্রভাব ও প্রতিক্রিয়া পর্যবেক্ষণ ইত্যাদি।